###### Stillings-og funktionsbeskrivelse for uddannelsesansvarlig ledende overlæge på AUH 10 oktober 2022

|  |  |
| --- | --- |
| **Stillingsbetegnelse** | Uddannelsesansvarlig ledende overlæge (UA-LO) |
| **Ansættelsessted** | (*Hospital / afdeling / afsnit)* |
| **Organisatorisk**  **placering og reference** | UA-LO er funktionsleder og refererer til afdelingsledelsen.  UA-LO er sammen med afdelingsledelsen ansvarlig for afdelingens lægelige videreuddannelse.  Opgavehåndteringen og præmisserne for at varetage det uddannelsesmæssige funktionsledelsesansvar bygger på en kontinuerlig tæt og åben dialog mellem UA-LO og ledelseskollegaerne samt afdelingsledelsen.    UA-LO kan såfremt, der er ansat en eller flere uddannelsesansvarlige overlæger (UAO'er) uddelegere elementer af det uddannelsesfaglige ansvar. Funktionsbeskrivelserne definerer opgavefordelingen mellem UA-LO og UAO.    UA-LO samarbejder med hospitalets uddannelseskoordinerende ledende overlæger om kvalitetssikring og udvikling af uddannelse, tværgående uddannelsesforløb samt fælles tiltag inden for den lægelige videreuddannelse. UA-LO indgår i hospitalets udvalg vedrørende den lægelige videreuddannelse.  UA-LO repræsenterer afdelingen i ansættelsesudvalg til hoveduddannelsesforløb og i de regionale specialespecifikke uddannelsesudvalg. |
| **Løn- og**  **ansættelsesvilkår** | Ansættelse sker i henhold til *Aftalen vedrørende lægelige chefer* |
| **Ledelsesroller** | Alle ledere ansat i afdelingen tager medansvar for den fælles ledelsesopgave, der ligger i at sikre det bedst mulige patientforløb for hver enkelt patient. Dette er gældende både inden for det enkelte afsnit og på tværs af afsnit, fag og funktioner. UA-LO har et særligt ansvar for, at der i alle patientforløb og arbejdsfunktioner er fokus på, at den lægelige videreuddannelsen integreres.  UA-LO er loyal over for det øvrige ledelsessystem og har et særligt ansvar for, at beslutninger og aftaler i relation til den lægelige videreuddannelse omsættes til handling.  Ledelse er baseret på dialog. UA-LO skal løbende lede dialoger med relevante samarbejdspartnere og efterfølgende kunne træffe og kommunikere beslutninger.  Funktionsledelse og dermed også uddannelsesledelse er grundlæggende et fælles tværfagligt ansvar. Funktionsledere understøtter tværfagligheden og har øje for den samlede opgaveløsning i afdelingen og på hospitalet. UA-LO samarbejder derfor med uddannelsesansvarlige fra andre sundhedsprofessioner i et bredt perspektiv, hvor det er relevant for løsning af uddannelsesopgaven.  UA-LO er leder af den lægelige videreuddannelse i afdelingen og er dermed uddannelsesfaglig leder for afdelingens overlæger med funktion som UAO, de uddannelseskoordinerende yngre læger samt vejledergruppen. |
| **Ansvarsområder og arbejdsopgaver** | **Overordnet**  Afdelingsledelsen har overordnet det ledelsesmæssige ansvar for den lægelige videreuddannelse i afdelingen som er uddelegeret til UA-LO. Ansvaret kan i særlige tilfælde deles mellem flere UA-LO.  UA-LO har et ledelsesansvar for, at afdelingen sikrer, at de kompetencer og uddannelseselementer, der er beskrevet i uddannelsesprogrammerne opnås jf. de gældende målbeskrivelser.  UA-LO har ansvar for at sikre koordination med andre afdelinger, som indgår i afdelingens uddannelsesforløb dvs. etablere og indgå i et tæt samarbejde med afdelinger/specialer indenfor og/eller på tværs af de 3 Videreuddannelsesregioner.  UA-LO har ansvar for at indgå i samarbejdet med de postgraduate kliniske lektorer dvs. den regionale pædagogisk udviklende funktion og Videreuddannelsessekretariaterne.  Den direkte personalerelaterede opgave skal varetages under hensyntagen til afdelingens samlede drift og opgaveløsning.  1***) Uddannelsesfaglig ledelse***   * Sikrer høj faglig kvalitet i afdelingens videreuddannelse af læger, ved bl.a. at medvirke til at sikre, at uddannelsen foregår som en integreret del af uddannelseslægernes daglige kliniske funktioner * Sikrer og skaber en løbende kvalitetsudvikling af afdelingens lægelige videreuddannelse bl.a. ved, at inddrage uddannelseslægernes evaluering, inspektorrapporter, tiltag fra 3-timers møder mm. * Sikrer at ny viden inden for området medicinsk pædagogik formidles og anvendes til udvikling af afdelingens lægelige videreuddannelse * Sikrer at gældende bekendtgørelser, vejledninger og retningslinjer vedrørende den lægelige videreuddannelse til enhver tid følges * Sikrer at der i fornødent og relevant omfang og efter aftale med afdelingsledelsen er uddelegeret et formelt ansvar for videreuddannelsen af læger til de kliniske vejledere, hovedvejledere og feedback facilitatorer * Sikrer at der delegeres opgaver og ansvarsområder til afdelingens uddannelseskoordinerende yngre læger (UKYL'er) * Sikrer løbende kompetenceudvikling af afdelingens hovedvejledere og kliniske vejledere   ***2. Driftsledelse – relateret til den lægelige videreuddannelse:***   * Ansvar for, at der er sammenhængende uddannelsesforløb, der understøtter progression i læringen på tværs af afdelingens teams og fysiske enheder * Ansvar for, at der er den nødvendige sammenhæng mellem uddannelsesplanlægning og arbejdsplanlægning under hensyntagen til den samlede driftsopgave i samarbejde med øvrige funktionsledere, skema- og arbejdstilrettelæggere * Ansvar for i tæt samarbejde med afdelingens øvrige læger, at alle muligheder for uddannelse udnyttes effektivt til kompetenceudvikling af uddannelseslæger * Ansvar for at indgå i dialog og konstruktiv samarbejde med andre afdelinger om løsningen af de fælles uddannelsesopgaver   ***3) Personaleledelse (rettet mod uddannelseslæger)***   * Ansvar for ansættelse inkl. rekruttering af uddannelseslæger * Har direkte personaleansvar for alle eller en del af uddannelseslægerne efter aftale med afdelingsledelsen * Ansvar for, at alle uddannelseslæger får den formelle uddannelsesvejledning * Ansvar for, at der i sammenhængende uddannelsesforløbet er sikret overdragelse * Ansvar for, at alle uddannelseslæger tilbydes den relevante karrierevejledning dvs. medvirke til, at uddannelseslægerne potentialer udfoldes herunder at der spottes og udvikles talenter inden for alle 7 lægeroller * Ansvar for og sikring af en professionel problemhåndtering ved uhensigtsmæssige uddannelsesforløb inkl. sygefravær herunder at de relevante aktører inddrages     ***4. Strategisk ledelse:***   * Indgår i afdelingens ledergruppe og tager herigennem ansvar for afdelingens samlede drift og udvikling * Bidrager løbende til den nødvendige tilpasning gennem den strategiske planlægning og implementering * Tager et medansvar for udviklingen af en uddannelseskultur i afdelingen, hvor uddannelse er en nødvendig forudsætning for høj kvalitet i patientbehandlingen jf. Strategi for Læring, Uddannelse og Kompetenceudvikling, AUH 2019 * Medvirker til at skabe en attraktiv arbejdsplads og et godt psykisk arbejdsmiljø med høj grad af psykologisk sikkerhed * Skaber resultater i samarbejde med andre f.eks. gennem samarbejde på tværs af afdelinger, ved at indgå i regionale og/eller nationale uddannelsesudvalg, samarbejder mellem det post- og det prægraduate område mm. |
| Uddannelseskrav & kvalifikationer samt kompetencer | UA-LO skal være ansat som overlæge med kliniske funktioner i afdelingen. Ansættelse som UA-LO sker på baggrund af en funktionsbeskrivelse med særlig vægt på viden om og praktiske erfaringer med medicinsk pædagogik og uddannelsesfaglig ledelse.  **Uddannelseskrav & kvalifikationer**   * Speciallæge i (et af) afdelingens speciale(er) og overlægekvalificeret * Dokumenteret erfaring på uddannelsesområdet som daglig klinisk vejleder, hovedvejleder, formidling & undervisning, som UKYL og/eller UAO * Gennemført vejlederkursus for speciallæger * Medicinsk pædagogiske kvalifikationer med særligt fokus på organisation og ledelse af den lægelige videreuddannelse fx kursus og kompetenceudviklingsforløb for UAOér i VUR Nord. Er kurset ikke gennemført, skal det som hovedregel gennemføres inden for et år efter tiltrædelsen som UA-LO   **Kompetencer**  Skal have kompetencer inden for alle 7 lægeroller med særlig vægt på ledelse, samarbejde, kommunikation og professionalisme.  *Ledelse- og organisatorisk*   * Strategisk ”blik” – analytisk og evne til at se muligheder * Organisatorisk forståelse – indsigt og overblik * Forandringsagent – kunne initiere og lede udviklingsprocesser – tænke nyt og innovativt * Samarbejdsevner – kunne motivere og skabe følgeskab * Dialogbaseret ledelse – kunne lede andre, skabe teamsamarbejde og indgå i ledergrupper     *Personlige*   * Rollemodel – personlig, faglig og ledelsesmæssig * God kommunikator og formidler * Tillidsskabende * Empatisk * Fleksibel og rummelig * Initiativrig og nytænkende * Struktureret * Handlekraftig og vedholdende   Det forventes, at UA-LO vedligeholder og udvikler egne kompetencer inden for medicinsk pædagogik og ledelse gennem deltagelse i møder, kurser, konferencer mm som en del af overlægens samlede efteruddannelsesaktiviteter.  De konkrete ledelseskompetencer skal afdækkes (LUS) og der skal sammen med afdelingsledelsen laves en konkret plan for, hvordan de nødvendige kompetencer tilegnes gennem træning, sparring og formel uddannelse. |
| Rammer & vilkårsaftaler (funktionstid, støttefunktioner mm) | Vurderes konkret for den enkelte stilling.  Der skal aftales den fornødne tid til uddannelsesledelsesopgaven. Der skal sikres de nødvendige støttefunktioner eksempelvis administrativ bistand og adgang til afdelingens HR ressourcer til løsning af personaleledelsesopgaverne. |
| **De syv lægeroller** | Beskrives særskilt for funktionen hvad der vægtes ift. opgaveløsningen – særligt fokus på kommunikation, samarbejde, ledelse og professionalisme. |
| Dato |  |